תכנון ועיצוב דירה למשפחה צעירה. שילוב בין קרירות עירונית לחומרים חמים. הפרדה בין החלל הפרטי לציבורי, כשהסלון, פינת האוכל ופינת עבודה משפחתית תוכננו כחלל דינמי פתוח. שימוש בתאורה חמה וחסכונית.
מתיחת פנים לפטיסרי איכותי סניף נומילי בכפר סבא לבית הקפה הותיק נדרש עיצוב עדכני כזה שישמור על אופיו החמים ויפתח את החלל החשוך לחזית הרחוב הגדולה. מחיצות גבס הוסרו ובמקומם הוגדרו אזורי ישיבה מגוונים בצד יחידות נגרות בסגנון אירופאי המשלבות אחסון נסתר ומדפי תצוגה פתוחים המאפשרים ללקוחות לקחת עוגיות, עוגות ומוצרים נילווים אותם אופים במקום. הקיר המרכזי נצבע בגוון צהוב חרדלי כגווני המותג והדלפק חופה בנגרות חדשה בגווני חום חמימים.
עיצוב דוכן תכשיטים בקניון חולון. קונסטרוקציית עץ מחופה בפורמיקה לבנה בשילוב אותיות חתוכות בלייזר CNC צבועות בתנור בגוון לבן כאשר כל חזיתות הדוכן מחופות באופן חלקי בעלים גרפיים שיצרה בעלת הדוכן, נחתכו בגדלים שונים ונפרסו בקומפוזיציה שונה בכל חזית. העלים עשויים אמדיאף בחיפוי פורניר אלון מגוון בגמר לכה. בתוך הדוכן ארונות הכוללים מגש לאריזה ומדפי אחסון פתוחים וסגורים. בקצות הדוכן אקווריומים עשויים זכוכית בחלק משופעת לתצוגת מוצרים יוקרתיים יותר. תהליך העיצוב היה מרתק ומשקף את סגנון המוצרים אותם יוצרת ומוכרת מעצבת התכשיטים עינב פדידה.
הבית שלי: בית בן 2 קומות ביישוב נחושה. הבית מתאפיין בסגנונו המודרני אך משולבים בו גם אלמנטים מסגנונות אחרים, אשר מוסיפות חמימות ונקודות של צבע. בבית חלל כפול משמעותי מעל הסלון ופינת האוכל, אשר מאפשר קשר עין עם פינת המשפחה שנמצאת למעלה. הקומה הראשונה כוללת את החללים הציבוריים רחבי הידיים וכאמור ואת יחידת ההורים, והקומה השנייה מוקדשת לחדרי הילדים ולפינת טלוויזיה/מחשב/משחק נעימה ומזמינה עבורם. אחד האלמנטים המרכזיים בחלל הוא הספריה הגדולה הממוקמת באמצע העליה במדרגות, ולצידה ספסל, "אתנחתא בדרך למעלה".
עיצוב בית של שרה וחיים, זוג שאוהב לטייל בעולם, עם אהבה עמוקה לעיצוב, אומנות, צבעים, ורכישת חפצים מרחבי העולם. חדר האוכל- שינינו את המיקום שלו היה פינתי וכיום הינו במרכז הבית. שרה רצתה צבעים עזים ומיוחדים בכלל באוירת המטבח היא רצתה אוירת פרובנס. סלון- ריצפת הסלון היה בשני מפלסים שונים ומדורגים, ישרתי את הריצפה ליחידה אחת ע"י עזרה קבלן שיפוצים.
זוג עם שלושת ילדיו הבוגרים החליט לעבור מדירת הגג לדירה במפלס אחד. הפרוגרמה שהוצגה בפני היתה ליצור חלל ציבורי מרווח, מטבח גדול ו"מקום לשולחן אוכל בגודל 3 מטרים. במסגרת השינויים שנערכו בדירה, מיקום המטבח המקורי הוסב לחדר שינה עם חדר רחצה צמוד, והמטבח החדש תוכנן בחלל הציבורי שהורחב. פינת עבודה שולבה בנגרות הניתנת לסגירה בזמן אירוח. שאר פרטי הנגרות עוצבו בקווים נקיים ובצבע לבן.בשלושת חדרי הרחצה נבחר ריצוף אחיד לרצפה ולקירות.
מדירה חשוכה וחסרת אחידות עיצובית, היא הפכה לאחת כזו שכיף לבוא אליה ולהזמין אליה. הריהוט הוחלף כולו ונוספה צבעוניות עדינה וקלילה, העומס שהיה קודם בעיניים התפנה והוחלף במשב רוח רענן. התקציב המוגבל הוביל ליצירתיות והרבה מן האלמנטים בעיצוב נעשו בצורת DIY (עשה זאת בעצמך). והכי חשוב: המשפחה מאוד מרוצה (ופתאום לא מפסיקה לארח...)!